-Կինոյի պատմությունն ուսումնասիրելու համար շատ կարևոր է իմանալ, որ Էյզենշտեյնը 1925 թվականին նկարահանել է «Պոտյոմկին զրահանավը», որը հեղափոխության մասին է, բայց մեզ այսօր հետաքրքրում է մեր հեղափոխության մասին, կամ վերջին 10 տարվա մեր կյանքի մասին նկարահանված ֆիլմը։ Ի վերջո, կինոգետը նա չէ, ով գիտե կինոյի պատմությունը, կամ շատ ֆիլմեր է տեսել, շատ դերասանների է ճանաչում, այլ նա է, ով կարող է ֆիլմը նայել, անցկացնել պատմական էքսկուրս, բացատրել ժանրային զարգացումը և վերլուծել։ Իսկ դրա համար կինոգետը պետք է ոչ միայն կինոյի պատմությունը, այլև արվեստի բոլոր ճյուղերին, քաղաքական բոլոր իրադարձություններին քաջատեղյակ լինի։